**RÁMCOVÁ DOHODA**

**č. MAGSP...**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len ,,**zákon o verejnom obstarávaní**“) a na základe výsledku verejného obstarávania postupom podľa § 117 zákona o verejnom obstarávaní, v súlade § 536 nasl. zákona č. 513/1991 Zb. Obchodného zákonníka v znení neskorších predpisov (ďalej len ,,**Obchodný zákonník**“) a s platným právnym poriadkom Slovenskej republiky

(ďalej len „**Dohoda**“)

medzi

**Hlavné mesto Slovenskej republiky Bratislava**, sídlo: Primaciálne námestie 1, 814 99 Bratislava, zastúpenie: Ing. Tatiana Kratochvílová, 1. námestníčka primátora, IČO: 00 603 48, bankové spojenie: Československá obchodná banka, a. s., číslo účtu (IBAN): SK23 7500 0000 0000 2582 7143

(ďalej len ako „**Objednávateľ č. 1**“)

**Mestský parkovací systém spol. s. r. o.**, sídlo: Primaciálne nám. 1, 811 01 Bratislava, zastúpenie: Mgr. Peter Bánovec, konateľ, IČO: 35738880, bankové spojenie: Československá obchodná banka, a. s., číslo účtu (IBAN): SK96 7500 0000 0040 0794 5101

(ďalej len ako **„Objednávateľ č. 2“)**

(ďalej súhrnne pre **“Objednávateľa č. 1“** a **„Objednávateľa č. 2“** len **„Objednávateľ“)**

**xxx,** sídlo: xxx zastúpenie: xxx zápis: xxx IČO: xxx IČ DPH: xxx DIČ: xxx bankové spojenie: xxx číslo účtu (IBAN): xxx

(ďalej len ako „**Zhotoviteľ**“)

(Objednávateľ a Zhotoviteľ spolu ďalej aj ako „**Zmluvné strany**“)

**Preambula**

Táto Dohoda sa uzatvára ako výsledok použitia postupu zadávania zákazky s nízkou hodnotou podľa § 117 zákona o verejnom obstarávaní na predmet zákazky **„Zvislé dopravné značenie“,** ktorá bola zverejnená vo Vestníku verejného obstarávania č. xx/2021 zo dňa DD.MM.2021 pod zn. xxx-MSS.

Zmluvné strany berú na vedomie, že Objednávateľ podľa § 11 ods. 1 zákona o verejnom obstarávaní nie je oprávnený uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Objednávateľ pred podpisom Dohody overil, že Zhotoviteľ je zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov.

Zhotoviteľ sa zaväzuje zabezpečiť, aby počas celého trvania tejto Dohody bol zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov.

**Článok I**

**Predmet Dohody**

1. Predmetom tejto Dohody je záväzok Zhotoviteľa poskytovať Objednávateľovi všetky Objednávateľom požadované a objednané plnenia (ďalej len „**Dielo**“) týkajúce sa zákazky „**Zvislé dopravné značenie“**, špecifikované v prílohe č. 1 Špecifikácia prác, ktorá tvorí neoddeliteľnú časť tejto Dohody (ďalej len „**Zákazka**“).
2. Zhotoviteľ sa zaväzuje vykonať pre Objednávateľa Dielo, ktorého podrobná cenová špecifikácia je uvedená v prílohe č. 2 Cenník, ktorá tvorí neoddeliteľnú súčasť tejto Dohody.
3. Objednávateľ sa zaväzuje riadne a včas vykonané Dielo prevziať a zaplatiť Zhotoviteľovi za vykonané Dielo dohodnutú cenu vo výške a spôsobom určeným v tejto Dohode.

**Článok II**

**Vykonanie Diela**

1. Zhotoviteľ sa zaväzuje, že Dielo vykoná na svoje náklady a na svoje nebezpečenstvo, v rozsahu a za podmienok dohodnutých v tejto Dohode. Zhotoviteľ je oprávnený vykonávať činnosti podľa tejto Dohody aj prostredníctvom subdodávateľov.
2. Zhotoviteľ sa zaväzuje vykonať Dielo kvalitatívne a kvantitatívne tak, aby zodpovedalo všetkým všeobecne záväzným právnym predpisom, technickým normám, podľa podmienok dohodnutých v tejto Dohode, v zmysle pokynov Objednávateľa a v súlade s ponukou predloženou v procese verejného obstarávania.
3. Zmluvné strany sa dohodli, že Dielo sa považuje za vykonané dňom jeho prevzatia Objednávateľom od Zhotoviteľa na základe Protokolu o odovzdaní a prevzatí Diela podpísaného Zmluvnými stranami.
4. Dielo bude Zhotoviteľom vykonávané na základe písomných objednávok vyhotovených Objednávateľom vo fyzickej alebo elektronickej forme a vo výnimočných situáciách aj v telefonickej forme (ďalej len „**Objednávka**“).
5. Každá Objednávka musí obsahovať:
6. stručný popis vykonania časti Diela,
7. termín na vykonanie časti Diela,
8. predpokladanú hodnotu časti Diela.
9. Zmluvné strany sa vzhľadom na povahu Diela dohodli, že Objednávateľ bude počas trvania Dohody postupne zadávať čiastočné plnenia Objednávok Diela formou písomného, telefonického alebo elektronického (e-mailom) zadania (ďalej len „**Zadanie**“). Zadanie môže obsahovať bližšie informácie o dodávke, montáži, demontáži alebo prenájme zvislého dopravného značenia, dopravných zariadení a ich príslušenstva, najmä:
10. miesto, kde sa má vykonať dodávka, zriadenie, montáž, demontáž alebo prenájom,
11. špecifikáciu zvislého dopravného značenia, dopravných zariadení a ich príslušenstva,
12. lehotu, v ktorej sa má časť Diela vykonať,
13. špecifikáciu požiadaviek Objednávateľa na realizáciu stavebných prác súvisiacich s Dielom – Technické listy mesta Bratislava.
14. V prípade elektronickej formy Objednávky je Objednávateľ povinný oznámiť odoslanie Objednávky telefonicky Zhotoviteľovi, ktorý je povinný potvrdiť prijatie elektronickej Objednávky.
15. V prípade havarijnej situácie je Objednávateľ oprávnený vykonať Objednávku aj telefonicky. Telefonická Objednávka bude následne potvrdená aj elektronicky. Ustanovenie čl. II ods. 7 tejto Dohody týmto nie je dotknuté.
16. Potvrdením elektronickej Objednávky alebo prevzatím písomnej Objednávky sa Zhotoviteľ zaväzuje dodržiavať lehoty a špecifikácie určené Objednávateľom. V prípade nedodržania stanovených lehôt alebo špecifikácií je Objednávateľ oprávnený odstúpiť od Dohody alebo uložiť Zhotoviteľovi zmluvnú pokutu podľa tejto Dohody.

**Článok III**

**Lehoty a miesto plnenia**

1. Zmluvné strany sa dohodli, že Zhotoviteľ je povinný vykonať Dielo v lehote určenej Objednávateľom v Objednávke alebo v lehote dohodnutej s Objednávateľom (ďalej len „**Lehota plnenia**“).
2. V prípade havarijnej situácie je Zhotoviteľ povinný začať vykonávať Dielo do 10, slovom desiatich, minút od vykonania Objednávky.
3. Zhotoviteľ je povinný vykonávať Dielo aj v nočných hodinách v prípade, ak to Objednávka alebo povaha Diela vyžaduje.
4. Zmluvné strany sa dohodli, že miestom plnenia je územie Objednávateľa.

**Článok IV**

**Cena a platobné podmienky**

1. Celková cena za Zákazku ako aj za cena za vykonanie Diela je stanovená na základe jednotkových cien cenovej ponuky Zhotoviteľa, ktorá tvorí neoddeliteľnú prílohu č. 2 Cenník tejto Dohody v súlade s ust. zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Celková cena za Zákazku (ďalej len „**Celková cena**“) je tvorená ako súčet všetkých cien za vykonanie Diela podľa Objednávok počas trvania Dohody.
3. Cena za vykonanie Diela (ďalej len „**Cena za Dielo**“) je súčet jednotlivých položiek podľa prílohy č. 2 Cenník tejto Dohody.
4. V Cene za Dielo a Cene za Zákazu sú zahrnuté všetky náklady a výdavky Zhotoviteľa, ktoré súvisia s vykonaním Diela, vrátane potrebného materiálu a dopravy bankových a iných poplatkov.
5. V prípade výskytu prác alebo materiálov, ktoré nie sú uvedené v prílohe č. 2 Cenník tejto Dohody a ktorých vykonanie alebo použitie je nevyhnutné na vykonanie Diela bude cena takýchto prác alebo materiálov stanovená v zmysle platného cenníka Cenekon alebo podľa bežných cien dostupných na trhu.
6. Celková cena za Zákazku nepresiahne sumu 926 666,00 euro, slovom deväťstodvadsaťšesťtisíc šesťstošesťdesiatšesť euro, bez dane z pridanej hodnoty.
7. Zhotoviteľ nie je oprávnený požadovať od Objednávateľa uhradenie preddavkov alebo zálohových platieb.
8. Faktúra vystavená Zhotoviteľom musí obsahovať všetky náležitosti vyplývajúce z platnej legislatívy najmä, nie však výlučne zo zákona č. 222/2004 Z. z. o dani z pridanej hodnoty a zákona č. 431/2002 Z. z. o účtovníctve. Prílohou každej faktúry je aj Objednávateľom podpísaný Protokol o odovzdaní a prevzatí Diela podľa čl. II ods. 3 tejto Dohody.
9. Splatnosť faktúry bola dohodou Zmluvných strán určená na 30 dní od jej preukázateľného doručenia na adresu Objednávateľa.
10. Záväzok Objednávateľa zaplatiť Zhotoviteľovi Cenu za Dielo sa považuje za splnenú dňom odpísania fakturovanej sumy z bankového účtu Objednávateľa v prospech Zhotoviteľa.
11. Objednávateľ je oprávnený vrátiť Zhotoviteľovi faktúru v lehote jej splatnosti, ak nespĺňa podmienky podľa čl. IV ods. 8 tejto Dohody, spolu s písomnou výhradou.
12. V prípade nedoručenia faktúry v zmysle čl. IV ods. 9 tejto Dohody alebo nesplnenie povinnosti Zhotoviteľa v zmysle čl. IV ods. 8 tejto Zmluvy nezačne Objednávateľovi plynúť lehota podľa čl. IV ods. 9 tejto Dohody. Nová lehota splatnosti začne Objednávateľovi plynúť doručením opravenej alebo doplnenej faktúry.

**Článok V**

**Ďalšie práva a povinnosti Zmluvných strán**

1. Zmluvné strany sú povinné postupovať pri plnení si svojich povinností vyplývajúcich z tejto Dohody tak, aby bol naplnený predmet Dohody podľa čl. I tejto Dohody.
2. Zmluvné strany sú povinné poskytnúť si navzájom všetku súčinnosť, ktorú od nich možno spravodlivo požadovať tak, aby mohol byť naplnený predmet Dohody podľa čl. I tejto Dohody.
3. Zhotoviteľ je povinný počas trvania Dohody dodržiavať legislatívu Slovenskej republiky najmä, nie však výlučne, zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, zákon č. 311/2001 Z. z. Zákonník práce.
4. Zhotoviteľ prehlasuje, že bol oboznámený s požiadavkami Objednávateľa, požiadal o ich vysvetlenie a je schopný plniť si svoje povinnosti vyplývajúce z Dohody v súlade s touto Dohodou.
5. Zhotoviteľ:
6. je pri vykonaní Diela viazaný pokynmi Objednávateľa, ktoré vyplývajú z tejto Dohody,
7. sa zaväzuje vykonať Dielo s maximálnou odbornou starostlivosťou, v požadovanej kvalite a množstve, spôsobom a v lehote uvedenej v tejto Dohode,
8. vyhlasuje, že sa v plnom rozsahu oboznámil s charakterom a rozsahom Diela v zmysle podmienok stanovených Objednávateľom a sú mu známe všetky technické, kvalitatívne a iné podmienky realizácie Diela,
9. vyhlasuje, že disponuje všetkými potrebnými odbornými znalosťami, oprávneniami, skúsenosťami a kompetenciami k tomu, aby splnil svoje záväzky vyplývajúce z tejto Dohody,
10. sa zaväzuje oznámiť bez zbytočného odkladu Objednávateľovi prípadné omeškanie s vykonaním Diela; v týchto prípadoch sa dohodne osobitný postup,
11. má právo na poskytnutie potrebnej súčinnosti zo strany Objednávateľa spočívajúce najmä, nie však výlučne v poskytnutí potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k vykonaniu Diela,
12. má právo na úhradu Ceny za Dielo podľa tejto Dohody,
13. je povinný počas celého trvania Dohody disponovať všetkými potrebnými oprávneniami minimálne v rozsahu deklarovanom Zhotoviteľom v procese verejného obstarávania. Nesplnenie tohto záväzku je dôvodom na okamžité ukončenie Dohody zo strany Objednávateľ. Stratu potrebných oprávnení spôsobilosti je Zhotoviteľ povinný do 3 pracovných dní písomne oznámiť Objednávateľovi,
14. je povinný počas celého trvania Zmluvy zabezpečiť, že bude zapísaný v Registri partnerov verejného sektora v zmysle ust. § 3 a nasl. zákona č. 315/2016 Z. z. o registri partnerov verejného sektora a o zmene a doplnení niektorých zákonov. Výmaz z Registra partnerov verejného sektora spôsobilosti je Zhotoviteľ povinný do 3 (troch) pracovných dní písomne oznámiť Objednávateľovi. Uvedené platí aj pre všetkých subdodávateľov Zhotoviteľa,
15. je povinný písomne upozorniť Objednávateľa na požiadavky, ktoré nie je možné objektívne splniť, alebo splnenie ktorých by mohlo spôsobiť vadu Diela (ďalej len „**Nevhodná požiadavka**“) a zároveň ponúknuť vhodné alternatívne riešenie Nevhodnej požiadavky. Ak Objednávateľ napriek písomnému upozorneniu trvá na splnení Nevhodnej požiadavky, Zhotoviteľ nezodpovedá za takto vzniknutú vadu Diela,
16. Ak Objednávateľ zistí, že Zhotoviteľ vykonáva Dielo v rozpore so svojimi povinnosťami, je Objednávateľ oprávnený požadovať, aby Zhotoviteľ vykonal Dielo riadnym spôsobom. V prípade, že tak Zhotoviteľ neurobí ani v dodatočnej primeranej lehote, ktorú mu na to Objednávateľ poskytol, je Objednávateľ oprávnený okamžite odstúpiť od tejto Dohody. Tým nie je dotknuté právo na náhradu škody podľa § 373 a nasl. Obchodného zákonníka.
17. Objednávateľ:
18. je oprávnený vykonávať priebežnú kontrolu vykonávania Diela,
19. je oprávnený vykonávať spätnú kontrolu realizovaných a fakturovaných prác po ukončení preberacieho konania,
20. sa zaväzuje poskytnúť Zhotoviteľovi potrebnú súčinnosť pri plnení predmetu Dohody; ide najmä, nie však výlučne, o poskytnutie potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k vykonaniu Diela,
21. sa zaväzuje určiť osoby, s ktorými bude Zhotoviteľ komunikovať a spolupracovať, a ktoré budú za Objednávateľa zodpovedné za plnenie povinností vyplývajúcich z tejto Dohody,
22. sa zaväzuje riadne a včas vykonané Dielo prevziať a zaplatiť Zhotoviteľovi dohodnutú Cenu za Dielo.

**Článok VI**

**Odovzdanie a prevzatie Diela**

1. Povinnosť Zhotoviteľa vykonať Dielo sa považuje za splnenú podpísaním Protokolu o odovzdaní a prevzatí Diela Objednávateľom podľa čl. II ods. 3 tejto Dohody, ktorému predchádza preberacie konanie, počas ktorého je Objednávateľ oprávnený skontrolovať splnenie povinnosti Zhotoviteľa podľa Objednávky a tejto Dohody. O pripravenosti Diela na preberacie konanie je Zhotoviteľ povinný informovať Objednávateľa. Termín Preberacieho konania je predmetom dohody Zmluvných strán.
2. V prípade, ak si Zhotoviteľ nesplnil svoje povinnosti podľa Objednávky a Dohody, je Objednávateľ oprávnený prevzatie Diela odmietnuť s výhradami. Vady Diela zistené počas preberacieho konania je Zhotoviteľ povinný odstrániť na svoje náklady a to tak, aby k odovzdaniu Diela mohlo dôjsť v Lehote plnenia, inak sa Zhotoviteľ dostane do omeškania.
3. V prípade, ak si Zhotoviteľ splnil svoje povinnosti podľa Objednávky a Dohody, je Objednávateľ povinný Dielo prevziať a podpísať Protokol o odovzdaní a prevzatí Diela.

**Článok VII**

**Vlastnícke právo**

1. Zmluvné strany sa dohodli, že vykonané Dielo je vlastníctvom Zhotoviteľa až do dňa podpísania Protokolu o odovzdaní a prevzatí Diela oboma Zmluvnými stranami. Dovtedy môže Objednávateľ používať vykonané Dielo iba so súhlasom Zhotoviteľa.
2. Zmluvné strany sa dohodli, že vlastnícke právo k Dielu a nebezpečenstvo škody na Diele prechádza na Objednávateľa dňom podpísania Protokolu o odovzdaní a prevzatí Diela Zmluvnými stranami.

**Článok VIII**

**Zodpovednosť za škodu**

1. Každá Zmluvná strana zodpovedá za škodu, ktorú spôsobí druhej Zmluvnej strane porušením svojich povinností vyplývajúcich z tejto Dohody, ibaže preukáže, že škodu nezavinila alebo, že škoda bola spôsobená neodvrátiteľnou udalosťou nemajúcou pôvod v prevádzke alebo vlastným konaním poškodenej strany.
2. Zhotoviteľ zodpovedá aj za škodu, ktorá vznikne Objednávateľovi činnosťou subdodávateľa Zhotoviteľa.

**Článok IX**

**Zodpovednosť za vady**

1. Zhotoviteľ zodpovedá za vady Diela, ktoré začne Dielo vykazovať v záručnej dobe.
2. Dielo má vady, ak kvalitatívne alebo kvantitatívne nezodpovedá Objednávke, nemá vlastnosti výslovne vymienené alebo obvyklé podľa povahy Diela, alebo nebolo vykonané podľa platných technických a právnych predpisov a má v čase odovzdania a prevzatia Diela.
3. Všeobecná záručná doba na Dielo, pokiaľ nie je v tejto Dohode uvedené inak je 24 mesiacov odo dňa podpisu Protokolu o odovzdaní a prevzatí Diela Zmluvnými stranami.
4. Záručná doba na zachovanie optických a retroreflexných vlastností fólií triedy 1 je 7 rokov a fólií triedy 2 a 3 po dobu 10 rokov odo dňa podpisu Protokolu o odovzdaní a prevzatí.
5. Záručná doba sa predlžuje o dobu odstraňovania vád Diela.
6. Zhotoviteľ nezodpovedá za vady Diela, ktoré boli spôsobené treťou osobou alebo boli spôsobené pokynmi Objednávateľa na čo ho Zhotoviteľ písomne upozornil.
7. Objednávateľ je povinný vadu Diela oznámiť Zhotoviteľovi bezodkladne po jej zistení.
8. Zhotoviteľ je povinný odstrániť vadu Diela do 24 hodín od jej oznámenia Objednávateľom.

**Článok X**

**Dôverné informácie a mlčanlivosť**

1. Pod pojmom „**Dôverná informácia**“ sa rozumie akákoľvek informácia, ktorá nie je verejne prístupná a ktorú Zmluvná strana poskytujúca dôvernú informáciu (ďalej len „**Poskytovateľ**“) označí za dôvernú, okrem tej, ktorá sa stane alebo stala verejne prístupnou inak ako neoprávnenou manipuláciou Zmluvnou stranou, ktorá sa oboznamuje s dôvernou informáciou (ďalej len „**Prijímateľ**“).

2. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (email, textový editor, zdrojový kód).

3. Prijímateľ je oprávnený použiť Dôverné informácie výlučne na účely spolupráce. Po skončení spolupráce je povinný zdržať sa použitia Dôverných informácií na akýkoľvek iný účel.

4. Prijímateľ je povinný zdržať sa neoprávnenej manipulácie s Dôvernými informáciami.

5. Prijímateľ môže poskytnúť Dôverné informácie tretím osobám iba v nevyhnutnom rozsahu, výlučne na účely spolupráce a len so súhlasom Poskytovateľa. Prijímateľ zodpovedá za neoprávnenú manipuláciu s Dôvernými informáciami treťou osobou. Poskytnutie Dôverných informácií tretej osobe je Prijímateľ povinný bezodkladne oznámiť Poskytovateľovi.

6. Bez súhlasu Poskytovateľa je Prijímateľ oprávnený poskytnúť Dôverné informácie len v prípadoch a v rozsahu určených zákonom alebo iným všeobecne záväzným právnym predpisom.

7. Prijímateľ je povinný prijať a dodržiavať také technické, organizačné a iné opatrenia potrebné na ochranu Dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s Dôvernými informáciami.

8. Prijímateľ je povinný bez zbytočného odkladu oznámiť Poskytovateľovi každú neoprávnenú manipuláciu s Dôvernými informáciami.

9. Prijímateľ je povinný poskytnúť Poskytovateľovi všetku súčinnosť potrebnú na odstránenie následkov neoprávnenej manipulácie s Dôvernými informáciami.

10. Prijímateľ je povinný zabezpečiť oboznámenie sa s povinnosťami podľa tejto Zmluvy tretie osoby, ktorým poskytne Dôverné informácie.

11. Poskytovateľ má právo odmietnuť poskytnutie Dôverných informácii ak takéto poskytnutie nebude nevyhnutne potrebné k vzájomnej spolupráci.

12. Po skončení vzájomnej spolupráce je Prijímateľ povinný vrátiť Poskytovateľovi všetky originály, kópie, reprodukcie alebo iné zhrnutia Dôverných informácií.

13. Prijímateľ zodpovedá za každú neoprávnenú manipuláciu s Dôvernými informáciami, ktoré mu boli poskytnuté.

14. Prijímateľ zodpovedá za neoprávnenú manipuláciu s Dôvernými informáciami, ktoré poskytol tretej osobe.

15. V prípade neoprávnenej manipulácie s Dôvernými informáciami vzniká Poskytovateľovi nárok na zmluvnú pokutu vo výške 10.000,- eur, slovom desaťtisíc eur, za každý jednotlivý prípad neoprávnenej manipulácie. Nárok na náhradu škody týmto nie je dotknutý.

16. Poskytovateľ nezodpovedá za škodu spôsobenú Prijímateľovi, ktorá vznikne použitím Dôverných informácií.

17. Poskytnutím Dôverných informácií neprechádza na Prijímateľa vlastnícke alebo iné právo alebo licenciu k Dôverným informáciám.

18. Všetky povinnosti Zhotoviteľa, ako Prijímateľa dôvernej informácie, sa týkajú aj jeho subdodávateľov a za ich porušenie subdodávateľom zodpovedá Zhotoviteľ akoby sa porušenia dopustil on sám.

**Článok XI**

**Sankcie**

1. Sankcia za porušenie ktorejkoľvek povinnosti vyplývajúcej z tejto Dohody Zmluvnou stranou je 200,- euro, slovom dvesto euro, za každé porušenie povinnosti, ak nie je v Dohode uvedené inak.
2. V prípade, ak je Zhotoviteľ v omeškaní s odovzdaním Diela v Lehote plnenia, má Objednávateľ nárok na zmluvnú pokutu vo výške 200,- euro, slovom dvesto euro, za každý aj začatý deň omeškania.
3. V prípade, ak je Objednávateľ v omeškaní s plnením peňažného záväzku podľa čl. IV tejto Dohody, má Zhotoviteľ nárok na úrok z omeškania vo výške 0,05 % z dlžnej sumy za každý, aj začatý deň omeškania.
4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty z dôvodu jej neuhradenia Zhotoviteľom, vzniká Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Zhotoviteľov a to aj z iného existujúceho alebo budúceho zmluvného vzťahu.
5. V prípade, ak sa ktorékoľvek z vyhlásení zhotoviteľa podľa článku V ods. 3. tejto Zmluvy ukáže ako nepravdivé a objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom zhotoviteľom nelegálne zamestnávaných osôb, vznikne objednávateľovi nárok na zmluvnú pokutu vo výške 130 % sankcie uloženej kontrolným orgánom.
6. Pre vylúčenie akýchkoľvek pochybností Zmluvné strany uvádzajú, že uplatnením zmluvnej pokuty nie je dotknuté právo Zmluvnej strany na náhradu škody.
7. Započítanie vzájomných nárokov Zmluvných strán v zmysle ust. § 358 a nasl. Obchodného zákonníka je vylúčené okrem nároku Objednávateľa voči Zhotoviteľovi podľa čl. XI ods. 4 tejto Dohody.

**Článok XII**

**Trvanie Dohody**

1. Táto Dohoda sa uzatvára na dobu určitú a to na dobu 48 kalendárnych mesiacov odo dňa jej účinnosti, alebo do vyčerpania Celkovej ceny Zákazy podľa toho, ktorá skutočnosť nastane skôr.
2. Túto Dohodu je pred uplynutím doby podľa čl. XII ods. 1 tejto Dohody možné ukončiť:
3. písomnou dohodu Zmluvných strán,
4. písomným odstúpením v súlade s Dohodou alebo s ustanoveniami Obchodného zákonníka,
5. písomnou výpoveďou Objednávateľa bez uvedenia dôvodu, pričom výpovedná lehota je 1 mesiac a začína plynúť prvým dňom mesiaca nasledujúceho po doručení výpovede druhej Zmluvnej strane,
6. jednostranným odstúpením v súlade s ust. § 19 zákona o verejnom obstarávaní.
7. Bez ohľadu na vôľu Zmluvných strán sa táto Dohoda ukončuje dňom právoplatnosti rozhodnutia príslušného súdu o tom, že na majetok Zhotoviteľa vyhlasuje konkurz alebo dňom právoplatnosti rozhodnutia, ktorým príslušný súd povolí reštrukturalizáciu Zhotoviteľa.

**Článok XIII**

**Komunikácia Zmluvných strán**

1. Pokiaľ nie je v Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.

2. Listovú zásielku je možné doručovať prostredníctvom poštového podniky alebo kuriéra na adresu Zmluvnej strany uvedenú v záhlaví Zmluvy. Za doručenú sa považuje každá listová zásielka, ktorá:

a) bola adresátom prevzatá dňom jej prevzatia,

b) prevzatie bolo adresátom odmietnuté, dňom, kedy bolo prevzatie odmietnuté,

c) bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.

3. Za prvé kontaktné soby boli určené:

a) za Objednávateľa –

b) za Zhotoviteľa –

4. Elektronická správa sa považuje za doručenú deň nasledujúci po jej odoslaní na emailovú adresu podľa tohto článku a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatické správa o nemožnosti adresáta oboznámiť sa so správou spolu s uvedením inej kontaktnej osoby.

5. Každé odoslanie elektronickej správy je jej odosielateľ povinný oznámiť telefonicky adresátovi v deň jej odoslania.

6. Listová zásielka sa považuje sa doručenú tretí deň po jej odoslaní prostredníctvom poštového podniku na adresu dotknutej Zmluvnej strany uvedenú v záhlaví tejto Dohody a to aj vtedy, ak sa adresát o jej obsahu nedozvedel alebo, ak bude zásielka vrátená odosielateľovi ako „neprevzatá v odbernej lehote“ alebo s dodatkom „Adresát neznámy“.

7. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok XIV**

**Osobitné ustanovenia**

1. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mať vplyv na riadne plnenie ich povinností vyplývajúci z tejto Dohody.
2. Zhotoviteľ zodpovedá za ochranu a bezpečnosť zdravia svojich pracovníkov pri vykonávaní prác, ako aj ostatných fyzických osôb oprávnene sa zdržujúcich na pracovisku v zmysle platných právnych predpisov a za zabezpečenie a udržiavanie miesta vykonávania predmetu zmluvy v zmysle platných právnych predpisov vzťahujúcich sa na bezpečnosť a ochranu zdravia pri práci.
3. Zhotoviteľ sa zaväzuje, že práce bude realizovať za prevádzky na pozemných komunikáciách a musí umožniť vozidlám a chodcom bezpečný pohyb a prístup do priľahlých lokalít a zabezpečiť prejazd pre pohotovostné vozidlá.
4. Zhotoviteľ je povinný dopravne zabezpečiť výkon prác, podľa potreby prenosným dopravným značením, alebo svetelnou dopravnou šípkou. Zhotoviteľ sa zaväzuje, že počas vykonávania prác zabezpečí najmä bezpečnosť všetkých účastníkov cestnej premávky na pozemných komunikáciách, a zabezpečí všetky ďalšie činnosti, ktoré súvisia s vykonávaním diela najmä spätnú úpravu všetkých dotknutých plôch, okamžité odstránenie všetkých vzniknutých odpadov v zmysle platných právnych predpisov, vrátane ich naloženia, odvozu a poplatku za uskladnenie, zaistenie ochrany životného prostredia a bezpečnosti práce.
5. Zmluvné strany sa dohodli, že Zhotoviteľ v lehote najneskôr do 1, slovom jedného, mesiaca od nadobudnutia účinnosti tejto Dohody predloží Objednávateľovi poistnú zmluvu o poistení zodpovednosti za škodu spôsobenú podnikateľom, predmetom ktorej bude poistenie zodpovednosti za škodu spôsobenú právnickými a podnikajúcimi fyzickými osobami s dojednaným poistným plnením vo výške 100.000,- euro, slovom sto tisíc euro. Nepredloženie takejto zmluvy v dojednanej lehote sa pre účely tejto zmluvy bude považovať za porušenie zmluvných povinností s možnosťou odstúpenia od Dohody.
6. Zhotoviteľ je oprávnený poskytnúť plnenie na základe tejto Dohody vlastnými kapacitami (zamestnancami, resp. osobami v obchodno-pracovno-právnom vzťahu) a /alebo osobami uvedenými v § 33 ods. 2 resp. § 34 ods. 3 zákona o verejnom obstarávaní, ktorých zdroje resp. kapacity použil na preukázanie finančného a ekonomického postavania, resp. technickej alebo odbornej spôsobilosti vo verejnom obstarávaní, ktorého výsledkom je táto Dohoda, resp. subdodávateľmi, v súlade s príslušnými ustanoveniami zákona o verejnom obstarávaní.
7. Zhotoviteľ zodpovedá za celé a riadne plnenie tejto Dohody počas celého trvania zmluvného vzťahu s Objednávateľom a to bez ohľadu na to, či Zhotoviteľ využil služby subdodávateľov alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Zhotoviteľa
8. Počas trvania tejto Dohody je Zhotoviteľ oprávnený zmeniť subdodávateľa uvedeného v Prílohe č. 4 – Subdodávatelia výlučne na základe udeleného súhlasu Objednávateľa a následne uzavretého dodatku k tejto Dohode. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
9. Objednávateľ má právo odmietnuť uzavrieť dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, neoprávnené poskytovanie služieb, ktoré sú predmetom tejto Dohody, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
10. Zhotoviteľ vyhlasuje, že Príloha č. 4 obsahuje aktuálne a úplné údaje v zmysle ustanovenia § 41 ods. 3, 4 a 6 zákona o verejnom obstarávaní v čase uzavretia tejto Dohody. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „údaje“).
11. Zmenu údajov akéhokoľvek subdodávateľa je Zhotoviteľ povinný bezodkladne písomne oznámiť Objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Dohode. V prípade nesplnenia povinnosti Zhotoviteľa v zmysle predchádzajúcej vety má Objednávateľ nárok na zmluvnú pokutu vo výške 200,- € (dvesto eur) za každý neoznámený zmenený údaj, ako aj náhradu škody, ktorá Objednávateľovi v tejto súvislosti vznikne.
12. Zmenou subdodávateľa nie je dotknutá zodpovednosť Zhotoviteľa za plnenie Dohody, resp. čiastkovej objednávky, ktorej sa uskutočnená zmena týka. V prípade, ak je menený subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného Objednávateľom, ako verejným obstarávateľom v procese verejného obstarávania, ktorého výsledkom je táto Dohoda, je Zhotoviteľ povinný, spolu s písomným oznámením a zmene subdodávateľa predložiť Objednávateľovi aj dotknuté oprávnenie alebo certifikát alebo iný doklad, ktorého držiteľom je navrhovaný subdodávateľ.

**Článok XV**

**Záverečné ustanovenia**

1. Práva a povinnosti Zmluvných strán neupravené touto Dohodou sa riadia príslušnými ustanoveniami Obchodného zákonníka, zákona o verejnom obstarávaní a ďalšími všeobecne záväznými právnymi predpismi platnými a účinnými na území Slovenskej republiky.
2. Zmluvné strany sa dohodli, že spory vzniknuté z tejto Dohody budú riešiť vzájomnou dohodou. Pokiaľ sa Zmluvné strany na riešení sporu nedohodnú, je ktorákoľvek zo Zmluvných strán oprávnená obrátiť sa s návrhom na riešenie sporu na vecne a miestne príslušný súd v Slovenskej republike.
3. Meniť alebo dopĺňať ustanovenia tejto Dohody je možné len na základe dohody Zmluvných strán, formou písomných, číslovaných dodatkov, v súlade s § 18 zákona o verejnom obstarávaní, podpísaných oprávnenými zástupcami obidvoch Zmluvných strán.
4. Ak sa akékoľvek ustanovenie tejto Dohody stane neplatným alebo neúčinným, platnosť alebo účinnosť ostatných ustanovení Dohody ostane nedotknutá. Namiesto neplatných ustanovení Dohody sa použijú príslušné ustanovenia Obchodného zákonníka, ktoré sú obsahom a účelom najbližšie obsahu a účelu Dohody.
5. Táto Dohoda je vyhotovená v 6, slovom šiestich, vyhotoveniach s platnosťou originálu, z ktorých 4, slovom štyri, vyhotovenia dostane Objednávateľ a 2, slovom dve, vyhotovenia Zhotoviteľ.
6. Táto Dohoda nadobúda platnosť dňom jej podpísania oboma Zmluvnými stranami a účinnosť dňom nasledujúcom po dni jej zverejnenia na webovom sídle Objednávateľa podľa § 47a ods. 1 Občianskeho zákonníka v spojení s § 5a zákona č. 211/2000 Z .z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
7. Zmluvné strany vyhlasujú, že si Dohodu riadne prečítali, jej obsahu porozumeli, sú si vedomé práv a povinností z nej vyplývajúcich, uzatvárajú ju slobodne, nie v tiesni ani za nápadne nevýhodných podmienok a na znak súhlasu s jej obsahom ju vlastnoručne podpisujú.
8. Neoddeliteľnou súčasťou tejto Dohody sú nasledujúce prílohy:

Príloha č. 1 – Špecifikácia prác

Príloha č. 2 – Cenník

Príloha č. 3 – Technické listy mesta Bratislava

Príloha č. 4 – Subdodávatelia

V Bratislave, dňa

.....................................................................

Objednávateľ č. 1

Ing. Tatiana Kratochvílová

1. námestníčka primátora

V Bratislave, dňa

.....................................................................

Objednávateľ č. 2

Mgr. Peter Bánovec

riaditeľ

V Bratislave, dňa

.....................................................................

Zhotoviteľ

**Príloha č. 1**

**Špecifikácia prác**

**Zvislé dopravné značky, dopravné zariadenia a príslušenstvo dopravných zariadení na území Hlavného mesta SR Bratislavy**

Hlavné mesto Slovenskej republiky v súčasnosti spravuje cca **18 652 zvislých dopravných značiek a približne 250 veľkoplošných dopravných značiek**.

**Špecifikácia prác potrebných pre vykonanie diela:**

1. dodávka zvislého dopravného značenia, vrátane jeho nosičov a upínacích prvkov (napr. stĺpikov, podstavcov, líšt); dopravných zariadení a ich príslušenstva a veľkoplošných dopravných značiek
2. montáž a stavebné zriadenie zvislého dopravného značenia, vrátane jeho upínacích prvkov (napr. stĺpikov, podstavcov, líšt) a nosičov osadených do betónových základov alebo kotevných pätiek; montáž a osadenie dopravných zariadení a ich príslušenstva a veľkoplošných dopravných značiek
3. demontáž, odstránenie, výmena a likvidácia starého, nefunkčného alebo poškodeného neopraviteľného značenia, vrátane jeho upínacích prvkov (napr. stĺpikov, podstavcov, líšt) a nosičov; dopravných zariadení a ich príslušenstva a veľkoplošných dopravných značiek
4. prenájom zvislého dopravného značenia, vrátane jeho nosičov a upínacích prvkov (napr. stĺpikov, podstavcov, líšt); dopravných zariadení a ich príslušenstva
5. realizácia podľa priebežne zadávaných zadaní, najmä:
6. poškodených dopravných značiek a zariadení,
7. priebežne vypracovaných projektov organizácie dopravy v predpokladanom počte 160 ks/rok.

**Špecifikácia prác podľa stupňa naliehavosti:**

1. **havarijný stav** (zrútenie oporného múru, skalný zosuv, poškodenie veľkoplošných dopravných značiek – väčšinou návesť na portáli pred križovatkou)

- reakcia do 10 minút od nahlásenia, nutnosť zabezpečiť potrebnú mechanizáciu

1. **prioritný stav** (zabezpečenie dočasného dopravného značenia pri akciách realizovaných v noci – práca v noci, opravy dopravných značiek upravujúcich prednosť v jazde a priechody pre chodcov a cyklistov, požiadavky Krajského dopravného inšpektorátu pri zabezpečovaní bezpečnosti a plynulosti cestnej premávky, reklamácie
- realizácia prioritne v čo najkratšom možnom čase, bezodkladne
2. **prioritný stav - projekty** (naliehavé projekty organizácie dopravy celomestského významu)
- realizácia v rozsahu hodín, prípadne niekoľkých dní
3. **bežný stav** (bežná údržba a realizácia zvislého dopravného značenia a dopravných zariadení)
- realizácia v termíne zadania

**Dopravné značky, dopravné zariadenia a príslušenstvo:**

1. dopravné značky z oceľového pozinkovaného plechu, pričom podkladové dosky do rozmeru 3,00 m2 (2000 x 1500 mm) sa musia vyhotoviť z jedného kusa materiálu,

- použitá retroreflexná úprava výkonnostnej triedy 1, 2 alebo 3,

1. dopravné značky (veľkoplošné, portálové) z hliníkového plechu, sa smú zhotoviť z viacerých súvislých pásov (modulov) zvislom a/alebo vodorovnom smere, pričom medzi jednotlivými pásmi sú prípustné medzery do 1,5 mm,

- použitá retroreflexná úprava výkonnostnej triedy 2 alebo 3,

1. dopravné značky kategórie Z a spomaľovacie prahy priebežné, koncové, bodové, vankúše,
2. dopravné zariadenia: vodiace prahy, dopravné zrkadlá, dopravné koly a stĺpiky, mobilné zábrany kovové, mobilné oplotenie, svetelné výstražné LED zariadenia, odrazky, vodiaci obrubník, dopravné klince, páska a fólia na prekrytie, semaforová súprava s príslušenstvom, akumulátorová skriňa, akumulátor,
3. zvislé nosiče a upínacie prvky: stĺpiky, nosníky, podstavce, pätky, konštrukcie spĺňajúce pasívnu bezpečnosť, objímky, pásky, upínacie spony, plastové viečka.

**Prvky potrebné pri zabezpečovaní operatívnych opatrení organizácie dopravy:**

* dopravné značky, dopravné zábrany, oplotenie, podstavce, svetelné výstražné zariadenia LED–blikače, trojsvetlo, päťsvetlo, prenosné semaforové súpravy, akumulátor, akumulátorová skriňa.

**Špecifikácia súčastí Diela – výroba, osadenie, odstránenie, montáž, demontáž a iné:**

1. výroba značiek a zariadení, dovoz na miesto určenia, montáž dopravnej značky na nosiče,
2. osadenie - vybudovanie základových konštrukcií nosičov dopravných značiek; v zeleni vyhotoviť základ do vykopanej jamy do hĺbky min. 0,50 m, použiť objem betónu min. 0,25 m3 a zabezpečiť odvoz vykopanej zeminy,
3. osadenie - vybudovanie základových konštrukcií nosičov dopravných značiek do spevneného podkladu (chodník, ostrovček,...), pred betonážou vhodným strojným zariadením vyvŕtať spevnený podklad jadrovým vŕtaním priemeru 80 mm, 120 mm alebo 200 mm a vyhotoviť základovú konštrukciu; objem betónu bude závislý od hĺbky (min. 0,50 m ak to miestne podmienky dovoľujú) a druhu použitého nosiča; **povrchová úprava v mieste osadenia musí byť prevedená** **v súlade s osobitnými požiadavkami,**
4. osadenie dopravných a ochranných kolov podľa odseku b) a c),
5. osadenie a montáž iných dopravných zariadení vykonať pomocou hmoždín, skrutiek, lepením, alebo chemickou kotvou
6. vyhotovenie debnenia ak je to potrebné pre vybudovanie základových konštrukcií pre nosníky ako nosičov dopravných značiek,
7. staré (pôvodné) stĺpiky pri oprave a stĺpiky do dĺžky 1500 mm a Ø 60 mm je možné osadiť do kotevnej pätky uchytenej hmoždinkami; iné stĺpiky osadiť do kotevnej pätky len na pokyn Objednávateľa,
8. montáž dopravnej značky na nosič pozostáva z uchytenia oceľovými pozinkovanými objímkami alebo páskami a následne pozinkovanými skrutkami,
9. demontáž pozostáva zo zdemontovania plechovej časti s upínacími prvkami z nosiča dopravnej značky alebo zdemontovania dopravného zariadenia z povrchu vozovky, chodníka,
10. odstránenie nosiča dopravnej značky alebo dopravného zariadenia musí byť realizované tak, aby starý nosič netvoril prekážku – odrezanie v nivelete chodníka, vyplnenie betónom, vykopanie s následnou úpravou miesta do stavu pred osadením prvku,
11. odstránené dopravné značky a dopravné zariadenia a ich nosiče (pokiaľ sa nejedná o presun alebo pokiaľ nie je v objednávke, zadaní uvedené inak) sa stávajú majetkom Zhotoviteľa,
12. všetky časti značiek, dopravných zariadení, upínacích prostriedkov a nosiče musia mať protikoróznu úpravu,
13. pri rozsiahlejšej zmene organizácie dopravy, Objednávateľ vyžaduje dodať aj projekt skutočného vyhotovenia dopravného značenia,
14. na miestach, kde podľa STN 73 6101/O1 tvoria zvislé dopravné značky pevnú prekážku, ale nepožaduje sa použitie záchytných bezpečnostných zariadení (sklon svahu, blízkosť vodného toku, železnice, iná pevná prekážka a pod.) požaduje sa použitie nosných konštrukcií s pasívnou bezpečnosťou pre umiestnenie ZDZ spĺňajúce pasívnu bezpečnosť podľa STN EN 12 767 v triede 100, NE, 2,
15. za iné práce sa považujú práce, ktoré nie sú súčasťou bežnej rutiny pri realizácii zvislého dopravného značenia a dopravných zariadení v zmysle predmetu Dohody a jej príloh, nepredvídateľné práce vopred odsúhlasené alebo špecifické práce na pokyn poverenej osoby Objednávateľa.

**Rozsah prác:**

Počas platnosti rámcovej dohody bude rozsah prác závislý od množstva pridelených finančných prostriedkov z rozpočtu mesta.

**Technické a kvalitatívne požiadavky:**

Požadované práce sa budú realizovať podľa v súčasnosti platnej legislatívy - STN 01 8020 – Dopravné značky na pozemných komunikáciách, STN EN 12 899-1 až 5; vyhlášky Ministerstva vnútra Slovenskej republiky č. 30/2020 Z. z. o dopravnom značení; vyhlášky Ministerstva vnútra Slovenskej republiky č. 9/2009 Z. z., ktorou sa vykonáva zákon o cestnej premávke na pozemných komunikáciách a o zmene a doplnení niektorých zákonov, v znení neskorších predpisov; v súlade s Rezortným predpisom *TP 012 Použitie zvislých a vodorovných dopravných značiek na pozemných komunikáciách*.

1. DZ - Základná plocha, subplocha, písmo, symbolika a grafika navrhovaných zvislých DZ sa požaduje vyrobiť v zmysle platných certifikátov a v súlade s *TP 012 Použitie zvislých a vodorovných dopravných značiek na pozemných komunikáciách* - tabuľka 4, musia mať požadované svetelno-technické vlastnosti a merný súčiniteľ svietivosti spätne reflexných materiálov nesmie klesnúť počas záruky pod požadované hodnoty v zmysle STN 01 8020 a STN EN 12899-1.
2. Na jednej značke alebo nosiči sa nesmú miešať rôzne triedy retroreflexnosti. Farby prednej (lícnej) strany značky musia mať príslušnú triedu retroreflexnosti okrem čiernej (v zmysle STN EN 12899- 1 (Ref 1, Ref 2) a STN 01 8020 (Ref 3)). Používané farby: biela, žltá, červená, modrá, sivá, hnedá, zelená, oranžová.
3. Z dôvodu zabezpečenia požiadavky na rovnosť povrchu DZ podľa *TP 012* požadujeme, aby bol povrch prednej strany ZDZ rovný, hladký, bez bublín a predná strana značky bola tvorená z čo najmenšieho počtu kusov fólie. Požadujeme, aby bol povrch prednej strany značky zhotovený bezreliéfnou metódou (napr. sieťotlačou, digitálnou tlačou a pod.).
4. Štandardné dopravné značky do rozmeru 1200 x 1600 mm (vrátane) budú vyrobené z oceľového pozinkovaného plechu hrúbky 1 mm s použitím ochranných okrajov zodpovedajúcich triede E2 alebo E3 podľa STN EN 12899-1. Na zadnej strane budú pripevnené vystužovacie profilové lišty na spevnenie značky. Spojenie líšt s telesom značky nesmie na prednej strane vytvárať žiadne nerovnosti. Vystužovacia lišta môže byť použitá na upevnenie značky na jej nosič. Na prednej strane bude značka pokrytá obrazom značky podľa STN 01 8020 a vyhlášky Ministerstva vnútra SR 30/2020 Z.z., o dopravnom značení vyrobených z retroreflexnej fólie.
5. Veľkoplošné dopravné značky rozmeru nad 1200 x 1600 mm budú z hliníkového plechu s použitím ochranných okrajov zodpovedajúcich triede E2 alebo E3 podľa STN EN 12899-1 alebo vystužovacím profilom na spojoch jednotlivých modulov.

**Záruka na dopravné značky:**

1. 7 rokov - pozinkovaný oceľový plech, fólia s retroreflexnou úpravou výkonnostnej triedy 1,
2. 10 rokov - pozinkovaný oceľový plech, fólia s retroreflexnou úpravou výkonnostnej triedy 2 a 3,
3. 10 rokov - hliníkový plech, fólia s retroreflexnou úpravou výkonnostnej triedy 2 a 3 (veľkoplošné dopravné značky),
4. ostatné súčasti dopravných značiek a zariadení 24 mesiacov.

**Prenosná semaforová súprava:**

Musí podporovať aj možnosť dynamického riadenia dočasných križovatiek za účelom minimalizácie čakacích dôb vozidiel pri zmene intenzity dopravného prúdu.

Požadovaný maximálny rozsah úseku: 1999 m. Zhotoviteľ predloží technický list ponúkanej súpravy s popisom fungovania a nastavovania systému.

**Zhotoviteľ:**

1. bude realizovať svoju činnosť zaškolenými a poučenými pracovníkmi, ktorí budú postupovať s odbornou starostlivosťou v zmysle platných predpisov, pracovníci budú dbať o svoju bezpečnosť, pričom neohrozia majetok a bezpečnosť iných osôb,
2. zodpovedá za bezpečnosť a ochranu zdravia vlastných pracovníkov na cestách v zmysle zákona č. 8/2009 Z. z. o cestnej premávke a o zmene a doplnení niektorých zákonov, v zmysle *Zásad pre používanie prenosného dopravného značenia na pozemných komunikáciách*,
3. zodpovedá za poriadok, čistotu a za správne uskladnenie materiálov, ako aj za manipuláciu s nimi na mieste plnenia predmetu Dohody a je povinný odstraňovať na vlastné náklady odpady, nečistoty a znečistenia, ktoré sú výsledkom jeho činnosti,
4. zabezpečí pri plnení predmetu Dohody bezpečnosť cestnej premávky a dodržanie pravidiel cestnej premávky príslušným označením,
5. pred začatím prác bude konzultovať spôsob realizácie s povereným pracovníkom Objednávateľa, resp. podľa potreby aj s dopravnou políciou,
6. začiatok, denný priebeh prác a samotné ukončenie ohlási poverenej osobe Objednávateľa,
7. vytvorí fotodokumentáciu vykonaného Diela a odovzdá ju poverenej osobe Objednávateľa do 12 hodín po realizácii,
8. vykonáva predmet Dohody s vhodným strojným zariadením a mechanizmami.

**Osobitné požiadavky:**

1. pri osadení do betónu, použitie farbiva do betónu v odtieni okolitého povrchu betónu, alebo farby, ktorou sa základová konštrukcia po zatvrdnutí natrie,
2. pri osadení do asfaltu, použitie pružnej asfaltovej zálievky na vyplnenie medzery medzi stĺpikom a konštrukciou chodníka,
3. pri osadení do dlažby použiť jadrové vŕtanie alebo dlažbu na mieste narezať a ukladať v tesnej blízkosti stĺpika (chýbajúcu dlažbu zabezpečí Objednávateľ), škáry medzi dlažbou vyplniť štrkopieskom
4. na vyplnenie vzniknutých medzier medzi dlažbou a stĺpikom použiť škárovaciu hmotu na báze epoxidu v hrúbke 1-2 cm,
5. za žiadnych okolností nesmie betón zo základovej škáry presahovať na okolitý terén, betonáž ukončiť niekoľko cm pod úrovňou terénu,
6. zhotovenie DZ a miesto realizácie po betonáži musí byť upravené reprezentatívne, prípadne zodpovedať vzorovej prílohe priloženej k objednávke,
7. podľa pokynov Objednávateľa je možné nepoškodené veľkoplošné značky použiť opakovane s opravou - prelepením fólie,
8. položku Iné práce je možné deliť podľa skutočne vynaloženého času na danú prácu a môže byť použitá do maximálne 3 pracovníkov pracujúcich súčasne.

**Zmluvy, doklady a certifikáty:**

1. na dodávané zvislé dopravné značky originál alebo overená kópia spolu so skúšobným protokolom preukazujúcim retroreflexnosť farieb,
2. na nosiče zvislých dopravných značiek originál alebo overená kópia.